बे खेबाव आसाम बिधान सभासिम गोदान मोखांनि एमएलएफोरा बिसायख’थियाव देरहानानै फैबाय। आसाम बिधान सभायाव सा 126 एमएलएफोरनि गेजेराव सा 46 एमएलएफोरा गोदान मोखांनि थामहिनबा गिबि खेब देरहानानै एमएलए जानाय सुबुंफोर। बिसोर गोदान मोखांनि एमएलएफोरनि गेजेराव बिजेपि दोलोनि एमएलएफोरा जाबाय सा 18 , कंग्रेस दोलोनि एमएलएफोरा जाबाय सा 11, ए आइ इउ डि एफ दोलोनि एमएलएफोरा जाबाय सा 7, एजिपि दोलोनि एमएलएफोरा जाबाय सा 2, इउपिपिएल दोलोनि एमएलएफोरा जाबाय सा 6, सिपिआइ (एम) दोलोनि एमएलएफोरा जाबाय सा 6 आरो रायजर दलनि एमएलएआ जाबाय सा 1. आसाम बिधान सभानि बिसायख’थियाव भट दावहायाव देरहानानै फैनाय एमएलएफोरा जाबाय फारियै पलाशबारी बियाबनि हेमांग ठाकुरीया, कमलपुर बियाबनि दिगन्त कलिता, सिपाझार बियाबनि परमानन्द राजबंसि, रङापारा बियाबनि कमल कृष्ण ताति, बढ़मपुर बियाबनि जितु गस्वामी, हजाइ बियाबनि रामकृष्ण घष, सरु पथार बियाबनि बिस्वजित फुकन, सनारी बियाबनि धर्मेस्वर क’वर, बिहपुरीया बियाबनि अमिय कुमार भूञा, लखिमपुर बियाबनि मानव डेका, नाहरकटीया बियाबनि तरंग गगै, डुमडुमा बियाबनि रुपेश ग’वाला, शिलचर बियाबनि द्वैपायन चक्रवर्ती, लक्षीपुर बियाबनि कौशिक राय, हाफलं बियाबनि नन्दिता गार्ल’सा, हावराघाट बियाबनि दरसिं रंपि, बैठालांस’ बियाबनि रुपसिं टेरन, बिजनि बियाबनि अजय कुमार रयमोना बिजेपिदोलोनि, तेजपुर बियाबनि पृथ्वीराज राभा, साबुवा बियाबनि पनाकण बरुवामोना एजिपि दोलोनि, काटिगड़ा बियाबनि खलिल उद्दिन मजुमदार, गलकगञ्ज बियाबनि आब्दुस साबहान आलि सरकार, अभयापुरी सा बियाबनि आब्दुल बातेन खन्दकार, अभयापुरी खोला बियाबनि प्रदीप सरकार, दुधनै बियाबनि यादब स्वर्गियारी, बरपेटा बियाबनि आब्दुर रहिम आहमेद, बरक्षेत्री बियाबनि दिगन्त बर्मन, लाहरीघाट बियाबनि डा: आसिफ मेहम्मुद नाजार, रहा बियाबनि शशीकान्त दास, बटद्रुवा बियाबनि शिवमणि बरा, तिताबर बियाबनि भास्कर ज्योति बरुवामोना कंग्रेस दोलोनि, शिवसागर बियाबनि अखिल गगैआ रायजर दलनि, हाइलाकान्दि बियाबनि जाकिर हुसेइन लस्कर, सणाइ बियाबनि करिम उद्दिन बरभूञा , मानकासार बियाबनि आमिनुल इस्लाम, बिलासिपारा सानजा बियाबनि सामसुल हुदा, भबानिपुर बियाबनि फणि तालुकदार, सेङा बियाबनि आस्राफुल हुसेइन, दलगाव बियाबनि महिबूर रहमानमोना ए आइ इउ डि एफ दोलोनि, कक्राझार सानजा बियाबनि लरेन्स इसलारी, सिदलि बियाबनि जयन्त बसुमतारी, तामुलपुर बियाबनि लेह’राम बर’, बरमा बियाबनि भुपेन बर’, सापागुरी बियाबनि उर्खाव गोरा ब्रह्म, अदालगुरी बियाबनि गबिन्द बसुमतारीमोना इउपिपिएल दोलोनि, सरभग बियाबनि मन’रञ्जन तालुकदारा सिपिआइ (एम) दोलोनि एमएलएफोर। गुबुन फारसे आसाम बिधान सभासिम सा 6 आयजोफोरा एमएलए जानानै देरहाबोदों। बिसोर जाबाय टीयक बियाबनि रेणुपमा राजखवा ( एजिपि दोलो ), गलाघाट बियाबनि अजन्ता नेवक ( बिजेपि दोलो ) , हाफलं बियाबनि नन्दिता गार्लसा( बिजेपि दोलो), हाज’ बियाबनि सुमन हरिप्रिया( बिजेपि दोलो), बटद्रवा बियाबनि शिवामणि बरा ( कंग्रेस दोलो ) आरो बक’ बियाबनि नन्दिता दास ( कंग्रेस दोलो) मोन । बेरा फारसे कंग्रेस दोलोनिफ्राय देरहाबोनाय सा 29 एमएलएफोरनि गेजेराव सा 16 एमएलएफोरानो मायन’रिटि हारिनि। थामहिनबा कंग्रेस दोलोनि एमएलएफोरनि खावसेनि बारायानो मायन’रिटि हारिनि सुबुं। बिदिनो कंग्रेस दोलोनि लोगोयारि हानजा ए आइ इउ डि एफ दोलोनिफ्राय देरहाबोनाय सा 16 एमएलएफोरनि गेजेराव सा 15 सुबुङानो मायन’रिटि हारिनि।